Държавен вестник, бр. 60, 2019 г., стр. 31

БРОЙ  60	
Д Ъ Р Ж А В Е Н  В Е С Т Н И К 	
СТР.  31  
8. изпълняват и други дейности по разпо-
реждане на председателя на съда, на главния 
или на административния секретар.
Чл. 30. (1) Съдебните деловодители – ре-
гистратори, поддържат следните регистърни 
книги:
1. входящ дневник на хартиен и електронен 
носител;
2. изходящ дневник на хартиен носител;
3. разносни книги на хартиен носител;
4. книга за веществени доказателства на 
хартиен носител.
(2) За всяка календарна година се водят 
отделни дневници и книги по предходната 
алинея.
Чл. 31. (1) Във входящия дневник се опис-
ват постъпилите в съда документи и книжа, 
като се номерират последователно по реда на 
постъпването им.
(2) Входящият дневник се организира по 
начин, който не допуска изтриване на реги-
стрирани данни.
(3) Входящият дневник се разпечатва в края 
на работния ден, ежедневно, на хартиен носи-
тел, като се поставят подпис на съответното 
длъжностно лице, дата и печат.
(4) В деня на постъпването на инициира-
щи документи и книжа съдебният деловоди-
тел – регистратор, извършва регистрация в 
деловодно-информационната система на съда, 
като взема пореден номер от електронния 
регистър на системата, който вписва върху 
регистрирания документ.
(5) Регистрационната карта на входящите 
документи в деловодно-информационната 
система на съда съдържа следните данни:
1. входящ номер;
2. дата на постъпване;
3. подател и адрес;
4. вид на постъпилия документ – жалба, 
протест, касационна жалба, касационен про-
тест, частна жалба, частен протест, искане 
за отмяна, молба за определяне на срок при 
бавност, искане за налагане на санкция по 
чл. 304 АПК или друг документ;
5. номер на оспорения административен 
акт и неговия издател или номер на обжалва-
ния съдебен акт, номер на делото, по който е 
постановен, и по описа на кой съд е;
6. изходящ номер на съпроводителното 
писмо, с което е изпратено делото или адми-
нистративната преписка, ако такъв е посочен, 
и опис на приложените съдебни дела;
7. посока – разпределение към съответното 
отделение или колегия.
Чл. 32. (1) В изходящия дневник се описват 
всички изпращани от съда писма и други до-
кументи, които не са съставени по конкретно 
дело, като се номерират последователно по 
датата на изпращането.
(2) Изходящият дневник съдържа следните 
данни за изпратените писма:
1. изходящ номер;
2. дата на изпращане;
3. адресат.
(3) Изходящите книжа се подписват от 
лицето, което ги е изготвило, съгласувало, 
включително от съответния ръководител на 
административното звено, отговорно за тази 
дейност.
(4) Преписите от изходящите документи 
се съхраняват в папки. Върху преписите се 
посочват имената на лицата, съставили и 
под­писали документите, и номерът, под който 
са изведени.
(5) Изходящият дневник се организира по 
начин, който не допуска изтриване на реги-
стрирани данни, нито скриване на последващи 
изменения или поправки.
Чл. 33. (1) В разносните книги се описват 
пратките, изходящи от ВАС и подадени в 
пощата.
(2) Разносната книга съдържа:
1. дата на изпращане;
2. изходящ номер на пратката или номер 
на изпратеното дело с кратко описание на 
съдържанието на пратката;
3. адресат;
4. дата на връчване и име на лицето, по-
лучило пратката, след връчване на обратната 
разписка.
Чл. 34. (1) На първата страница на всеки 
регистриран във входящия дневник или изда-
ден от съда документ се поставят входящият 
номер и датата на постъпването му или из-
пращането му. При поискване от вносителя 
на документа тези данни се отбелязват и на 
представено от него копие.
(2) На постъпилите в съда документи, които 
не подлежат на регистрация във входящия 
дневник, се отбелязва датата на приемането 
им. Не подлежат на регистрация във входящия 
дневник документи, постъпили във връзка 
с образувани дела или с вече заведени във 
входящия дневник преписки.
(3) При получаване на книжа по пощата 
съдебният деловодител – регистратор, записва 
датата на пощенското клеймо върху първата 
страница на постъпилите книжа, като отбе-
лязва, че са постъпили по пощата. Пощен-
ският плик и/или разписката задължително 
се запазват към документа.
(4) Когато в регистърните книги се правят 
корекции, те се отбелязват със забележка, 
включително дата на корекцията и данни за 
лицето, което я е извършило.
Чл. 35. (1) Регистрираните документи, свър-
зани с административни дела, се изпращат 
на същия или най-късно на следващия ден от 
постъпването им на съответното отделение 
или колегия в зависимост от материята и 
подсъдността.
(2) Регистрираните молби, жалби, сигнали 
и предложения, несвързани с административни 
дела, се администрират по ред, определен във 
вътрешни правила, утвърдени от председателя 
на ВАС.